**Jean Eugène Auguste Atget**, nado o 12 de febreiro de 1857 en Libourne, Xironda, Francia e finado o 4 de agosto de 1927 en París, foi un fotógrafo francés.

Traxectoria
-----------

Logo de traballar en diversos oficios como camareiro ou actor, establécese en París onde se converte en fotógrafo ambulante. Para subsistir dedícase a sacar retratos de persoas na rúa; tamén empeza a crear unha colección propia de fotografías da vida diaria da cidade a principios do século XX. Algúns dos temas máis recorrentes dunha colección que alcanzou máis de 4.000 imaxes son os monumentos, parques, vendedores, prostitutas ou escaparates. A fotógrafa americana Berenice Abbott, asistenta de Man Ray, adquiriu os seus negativos. O museo de monumentos históricos de París conseguiu 2.000 traballos de Adget en 1927.

As súas fotografías son suxestivas e reflicten a vida diaria parisiense, dunha forma espontánea, libre das ataduras doutros movementos máis artísticos. Malia a súa ilustre clientela de artistas (Georges Braque, André Derain, Maurice Utrillo, Mauricio de Vlaminck, André Dunoyer de Segonzac, Moïse Kisling, Tsugouharu Foujita), a situación financeira de Atget é precaria (vivirá durante un tempo so cos ingresos da súa muller), particularmente durante e despois da Primeira guerra mundial, no transcurso da cal cesa progresivamente de fotografar ata os anos 1920.

Ao final da súa vida a súa figura xa era coñecida entre escritores e pintores da época. Os surrealistas gabárono ao veren nas súas imaxes, sobre todo nas figuras reflectidas nas cristaleiras, unha visión natural e pura que suxire algo fantasmal. Aínda así morreu na miseria.

Nos Estados Unidos está considerado como un mestre da fotografía, en Francia vólvese a descubrir a partir dos anos 1980. A Bibliothèque nationale de France (París) deu unha retrospectiva de Atget desde o 27 de marzo ata o primeiro de xullo do 2007.

Galería de imaxes
-----------------

* Músicos nunha rúa de París.Músicos nunha rúa de París.
* Hotel Thiroux de Montsauge - 1906.Hotel Thiroux de Montsauge - 1906.
* Colonne Moris, Place Saint-Sulpice, Paris, 1910-1911.Colonne Moris, Place Saint-Sulpice, Paris, 1910-1911.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eugène Atget Modificar a ligazón no Wikidata*** |

### Bibliografía

* Jean-Claude Lemagny, Sylvie Aubenas, Pierre Borhan, Luce Lebart, Atget le pionnier, Marval, 2000 (ISBN 2-86234-298-X).
* Sylvie Aubenas, Arbres inédits d'Atget, Marval, 2002.
* (en) Clark Worswick, Berenice Abbott and Eugene Atget, Arena, 2002.
* Josiane Sartre, Atget. L'art décoratif, 2002 (ISBN 2-08-010790-9).
* Le Paris d'Atget, Taschen, coll. « Icons », 2004.
* Autour d'Atget ; Beauvais, Actualité des faubourgs, Jean de Calan, Guillaume Le Gall, Imaginayres 2005.
* Sylvie Aubenas, Guillaume Le Gall (dir.), Atget : une rétrospective, Hazan, 2007.

|  |  |
| --- | --- |
| Control de autoridades | 
* Wd: Q322030
* WorldCat
* VIAF: 6700
* AGORHA: 120474
* BIBSYS: 90356101
* BLBNB: 000603457
* BNE: XX1458596
* BNF: 11889340k
* BRE: 1837252
* Bridgeman: 21410
* CiNii: DA01940034
* DeutscheBio: 118504835
* Discogs: 2380237
* EBID: ID
* Europeana: ID
* FAST: 37063
* GEC: 0005936
* GND: 118504835
* ICCU: CFIV004282
* ISNI: 0000 0001 1034 3996
* LCCN: n79063196
* MNCARS: atget-eugene
* NDL: 00431860
* NKC: ola2002149986
* NLA: 35225559
* NTA: 068511949
* OL: OL742719A
* openMLOL: 211491
* Persée: 218649
* PTBNP: 857517
* RKD: 204380
* SELIBR: 296988
* SNAC: w6611jbh
* SUDOC: 026693879
* TePapa: 43902
* ULAN: 500008199
* UNZ: AtgetEugene

 |